Per hujus cartae testimonium, ego Henricus Dei gratia Eduensis episcopus, notum fieri volo presentibus et futuris quod Ivo de Avalone et uxor ejus et soror ejus, uxor Galdrici, et Galdricus maritus ejus, et filii eorum Hugo Catius et uxor ejus, Galdricus canonicus Avalonensis et Kalo frater ejus assensuaverunt fratribus Regniacensis ecclesiae eorumque successoribus jure perpetuo totam terram quam habebant inter rivum de Cresseant et boscum domini Montisregalis usque ad rivum qui venit de Monte Galen et pratum de stagno pro tribus bichez de ble, uno anno frumentum et altero anno tremisiage. Hujus rei testes sunt : Hermannus archidiaconus ; Hugo clericus frater praepositi ; Landricus de Draci et Hugo clientulus ejus ; Rainaudus vicecomes Tornodorensis et Hugo Catius frater ejus ; Galdricus canonicus et Kalo frater ejus ; Wichardus praepositus Avalonensis ; Gaufridus de Castelet ; Hugo Lupus ; Obertus de Atrebato. De laudatione Gaudreci et uxoris ejus, testes sunt : Willelmus quondam abbas de Scarleiis ; Ansericus dominus Montisregalis et uxor ejus Adelaidis ; Hugo Lupus et Andreas sororius ejus et Ivo sororius Gaudreci et Hugo Aurelianensis famulus Viterii cellerarii et multi alii. Facta sunt haec anno ab Incarnatione Domini millesimo centesimo quinquagesimo tertio, epacta vigesima [tertia], indictione prima, concurrente tertio.